काठमाडौं । उपचारात्मक स्वास्थ्य सेवा लिनु अघि अवलम्बन गरिनु पर्ने नियन्त्रणात्मक विधिको प्रवर्धन गर्दै आएको अमेरिकन नेप्लिज नर्सेस सोसाइटीले ३ दिने सम्मेलन आइतबार सम्पन्न भयो । निःशुल्क स्वास्थ्य परीक्षण, आपसी अनुभव आदान प्रदान, मानसिक स्वास्थ्यका लागि १ बर्षे नमूना परियोजना घोषणासँगै नयाँ लक्ष्य पूरा गर्ने प्रतिवद्धताका साथ अमेरिकाको मनासासमा श्रावण ४ गते शुरु भएको सम्मेलन ६ गते सम्पन्न भएको हो । सो अवधिमा स्वास्थ्य परीक्षण, नर्सहरुको शैक्षिक र पेशागत क्षमता विकासका लागि कार्यपत्र प्रस्तुती, त्यसमाथि टिप्पणी तथा छलफल भएका थिए ।
